Staliorių koplyčia

Staliorių koplyčia – koplyčia, esanti Staliorių kaime, Šakių rajone, apie 2,6 km į pietus nuo kelio  (pasukant ties Liepalotais). Koplyčia stūkso atokioje vietoje, miškelyje, ją supa senosios kaimo kapinaitės. 2021 m. paminėta koplyčios 170 metų sukaktis.Paminėta koplyčios 170 metų sukaktis  

Priklauso Lukšių šv. Juozapo parapijai,Lukšių Šv. Juozapo parapija  yra viena iš lankytinų vietų Lukšių seniūnijoje.Lukšių seniūnija. Lankytinos vietos  Koplyčia atidaroma švenčių metu. Atlaidai – Šv. Jono Krikštytojo nukankinimas – rugpjūčio 29 d. (keliama į artimiausią sekmadienį).

 Istorija 

miniatiūra|250px|left|2014 m.

Koplyčią supa senosios kaimo kapinaitės, įkurtos apie 1700-uosius metus. Koplyčia pastatyta 1851 m. Manoma, ji galėjo stovėti ir anksčiau. Istoriniai šaltiniai liudija, kad pastatas buvo stačiakampis, apkaltas lentomis, dengtas šiaudų stogu, su lentinėmis grindimis ir lubomis bei keturiais langais. Koplyčia neturėjo formalios fundacijos, titulo ir atlaidų, ją prižiūrėjo vietos parapijiečiai. Koplyčia veikė privačios Lukšių parapijos koplyčios teisėmis. Šv. mišios joje buvo aukojamos retkarčiais, per laidotuves, liturginius reikmenis tekdavo atsivežti iš parapinės bažnyčios. Viduje buvo vienas altorius su procesijų altorėliu. 

Koplyčia atnaujinta 1936 m. Greičiausiai tuomet buvo pristatytas prieangis, gal ir zakristija. Tada galėjo būti pakeista ir stogo danga.

Sovietmečiu Staliorių koplyčia kurį laiką dar veikė. 1957 m. Šakių rajono valdžia uždraudė kapinaitėse laidoti. Koplyčia uždaryta 1974 m. liepą. Statinys ir gretimos kapinės buvo apleistos, nuniokotos. Koplyčioje buvęs vertingas bažnytinis turtas (paveikslai, skulptūros)LR kultūros paminklų sąrašas  buvo nusavintas valstybės ir išvežtas į Ateizmo muziejų.Aidai. L. K. B. KRONIKOS III TOMAS 

Lietuvos Katalikų Bažnyčios Kronika (nr. 20) rašė: „1974 liepos mėnesį Šakių raj. Lukšių apylinkės pirmininkė Kladienė su Ateizmo muziejaus darbuotojais išvežė autobusu iš Staliorių koplyčios paveikslus ir skulptūras. Nuo to laiko koplyčios raktas laikomas apylinkėje ir žmonės į koplyčią negali įkelti net kojos“.Lietuvos Katalikų Bažnyčios Kronika, nr. 20, p. 252 

1989 m. vasario 16 d. kapines papuošė Lietuvos trispalvės vėliavos, buvo pastatytas paminklas čia pokaryje palaidotiems partizanams.

1994 m. koplyčia suremontuota: atnaujinta apkala ir kitos medinės dalys, sudėtos grindys. Dar vienas remontas atliktas 2014 m. 

 Architektūra 

Koplyčia suręsta iš tašytų rąstų, jos vidaus sienos iš natūralaus nedažyto medžio. Pagrindinės durys dvivėrės, papuoštos rombų rašto apkala. Koplyčios vidaus erdvė negili ir jauki. Presbiterijoje įrengtas naujas nedidelis altorius, kairėje pusėje stovi sakykla. Ant galinės koplyčios sienos kabo koplytėlė. Ant pastato bokštelio užrašytos paskutinio remonto ir kitos statinio datos.

 Šaltiniai 

Kategorija:Šakių rajono koplyčios